dh-unibe/image-text_koenigsfelden-charters-post-1500 huggingface dataset:
Wir, hertzog Fridrich von Tekch, ✳ des hochgebornē fùrsten ✳ hertzog Ruͦdolfs von
Oͤstēr₎, ✳ ùnsˀs genedigen hˀren, hoͧbtman und lantvogt ze Swaben und in Elsazz,
tuͦn kunt umb den zehenden von Birkingen, der fùnf stuk und vier
soͧm wins giltet ,✳ und umb den zehenden ze Eschibach, der vier stuk giltet,
die Hans von Hochstetten von Grieshein ze manlehen, und umb ein hus, gelegē
ze Waltzhuͦt, ✳ und drithalb pfunt geltes da selbs, ✳ das er ze burglehen hat
von dem obgenantē ùnsmˀ hˀren von Oͤstēr₎, ✳ daz wir in namen und anstatt
des selben ùnsˀs hˀren von Oͤstēr₎ ✳ von des gewaltes wegen, ✳ den er uns in
semlichen sachen geben hat, ✳ die vorgēn manlehen und burglehen ✳ von dem
egen̄ Hansen von Hochstetten ufgenomē ✳ und si im und Hansen, sinem sune, und
Grettē und Elfinen, sinen tochtnˀ, ✳ ze rechtem, gemeinem lehen ✳ von sundˀn
gnaden wider verlihen haben, inne ze habende unvˀscheidenlich und gemeinlich
mit allen nùtzen und rechten, ✳ so dar zuͦ gehoͤrent, ✳ als landes und lehēsrechte ist, ✳ und vˀlihen inen allen gemeinlich ✳ und ir jeklichem sunderlich ✳ mit
disem brief, ✳ waz wir inen von recht ✳ dar an lihen soͤllen ✳ unvˀgriffenlich dem
obgen̄ ùnsmˀ hˀren von Oͤstēr₎ und sinen erben ✳ an allen den rechtē, ✳ die si billich
dar an haben sùllent, ✳ mit urkùnde dis briefes, ✳ versigelt mit ùnser hoͤbtmanschaft anhangendem ingesigel, ✳ der geben ist ze Baden, an mentag vor der
liechtmes, ✳ des jares do man zalte von gotes gebùrte drzitzehenhundert
und zwei und sechtzig jar. ✳
Königsf. 312
Staatsarchiv
AARGAU
wist umb ij zechend₎ ze Bircking₎
Eszbach ✳ und j hùs zuͦ Waltzhùt
copybùch
362
K
S ✳ 8 ✳
1362
xxxj
Kgsf. 312
4 ✳ ber
ùber ij zechendē
gelegē ze Birkingē
un̄ ze Esdach Espach
un̄ ein hus ze Waltzhuͦt